วิจารณ์ Love En Route หนังสั้นส่งเสริมท่องเที่ยวไทย หวั่นสร้างความเข้าใจผิดเรื่องการสต็อกกิ้ง
องค์กรที่ทำประเด็นเรื่องการละเมิดทางดิจิทัลในอังกฤษวิจารณ์หนังสั้นส่งเสริมท่องเที่ยวไทย Love En Route ไร้เดียงสาและอาจสร้างความเข้าใจผิดเรื่องการเฝ้าติดตาม (stalking)3 มี.ค. 2558 องค์กรที่ทำประเด็นเรื่องการละเมิดทางดิจิทัลในอังกฤษวิจารณ์ภาพยนตร์ส่งเสริมการท่องเที่ยวของไทย เรื่อง Love En Route (เส้นทางรัก) ไร้เดียงสาและอาจสร้างความเข้าใจผิดเรื่องการเฝ้าติดตาม หรือ stalkingภาพยนตร์สั้นดังกล่าวเป็นความร่วมมือระหว่างกระทรวงวัฒนธรรม ร่วมกับสมาพันธ์สมาคมภาพยนตร์แห่งชาติ กระทรวงการท่องเที่ยวและกีฬา กระทรวงการต่างประเทศ กระทรวงมหาดไทย กระทรวงทรัพยากรธรรมชาติ และสิ่งแวดล้อม กระทรวงพาณิชย์ และสำนักนายกรัฐมนตรีของไทย มีความยาว 7 และ 16 นาที โดยมีเรื่องราวเกี่ยวกับหนุ่มชาวอเมริกันที่เดินทางมาเมืองไทยเพื่อตามหาหญิงเจ้าของแอคเคาท์ Love En Route ในอินสตาแกรม มีฉากหลังเป็นจังหวัดเชียงใหม่ ลำปาง สุโขทัย ตรัง และกรุงเทพมหานครการเดินทางครั้งนี้ ผมไม่ได้เดินทางตามคำแนะนำของไกด์บุ๊คเหมือนที่ผ่านๆ มา แต่ผมเดินทางตามรอยรูปภาพในอินสตาแกรมที่มีชื่อว่าเลิฟอองรูท สิ่งที่ผมอยากทำในตอนนี้ ก็คือการตามหาผู้หญิงในภาพนี้ หลังจากที่ได้เดินทางตามรอยเธอมาถึงขนาดนี้ มันคงจะดี ถ้าเราทั้งคู่พบกัน และเป็นเพื่อนกัน ชายหนุ่มในหนังเล่าและเมื่อเขาพบหญิงสาวคนดังกล่าว เขาถามว่าเธอคือ Love En Route หรือไม่ แม้ว่าเธอจะปฏิเสธแล้ว แต่เขาก็ยังบอกว่าเขาจำแว่นตาและป้ายที่กระเป๋าของเธอได้ ทำให้เธอปฏิเสธอีกครั้งว่า แว่นตานั้นหาได้ทั่วไปและป้ายนั้นก็มีคนให้มา อย่างไรก็ตาม ต่อมา ทั้งสองได้เป็นเพื่อนกันและได้ท่องเที่ยวไทยไปด้วยกัน ก่อนจะจบลงที่หญิงสาวเขียนลงอินสตาแกรมว่า ฉันออกเดินทางเพื่อจะจำคนๆ หนึ่ง แต่การเดินทางทำให้ฉันได้พบคนอีกคนหนึ่งที่น่าจดจำ คนที่ฉันคิดว่าเขาอาจจะเป็นคนที่ใช่เจนนิเฟอร์ เพอรี่ ผู้บริหารมูลนิธิ Digital-Trust ซึ่งเป็นองค์กรให้ความช่วยเหลือผู้ที่ถูกละเมิดทางดิจิทัลในอังกฤษ วิจารณ์ถึงความใสซื่อของคนทำวิดีโอที่นำเสนอภาพของการเฝ้าติดตาม (stalking) อย่างมีประสิทธิภาพเธอชี้ว่า มีแอปพลิเคชันมากมายที่ถูกปรับใช้ในการทำให้คนได้พบกัน แต่ผู้สร้างก็ไม่ควรคิดใช้มันในทางที่ผิด พร้อมระบุว่า เขาไม่ตระหนักเลยว่าเขากำลังป้อนความเชื่อที่ว่ามันโอเคถ้าจะติดตามใครสักคนแม้ว่าเขาจะปฏิเสธแล้วเธอกล่าวว่า ชายในวิดีโอพยายามที่จะหาคนรักทางออนไลน์ด้วยการติดตามรอยบุคคลนั้น หลายครั้งผลมันอาจจะออกมาดี แต่ในโลกที่เธอรับมืออยู่ มีคนน่ากลัวและอันตรายมากกว่าที่คิดในความเป็นจริง คนที่รุนแรงและน่ากลัวมาในรูปแบบของคนที่น่าหลงใหลมาก เพอรี่กล่าวและเสริมด้วยว่า วิดีโอสะท้อนทัศนคติที่ไร้เดียงสาต่อเรื่องความสัมพันธ์และมันอาจจะมีตอนจบที่ต่างออกไปหากมันสะท้อนความเป็นจริงมันเป็นมุมมองที่ไร้เดียงสา สะท้อนว่าผู้หญิงอยากจะถูกติดตาม และตราบเท่าที่คุณตื้อและมีเสน่ห์ คุณก็จะเปลี่ยนใจเธอและลงเอยกับเธอในที่สุด เราเห็นเรื่องเหล่านี้ได้ในหนังเรื่องแล้วเรื่องเล่า ซึ่งมันเป็นความเชื่อที่อันตราย เพอรี่กล่าวThailand tourism video Love En Route criticised for featuring Instagram stalker
องค์กรที่ทำประเด็นเรื่องการละเมิดทางดิจิทัลในอังกฤษวิจารณ์หนังสั้นส่งเสริมท่องเที่ยวไทย Love En Route ไร้เดียงสาและอาจสร้างความเข้าใจผิดเรื่องการเฝ้าติดตาม (stalking) 3 มี.ค.
stalk,การท่องเที่ยวแห่งประเทศไทย,อินสตาแกรม